Bertsoaren+ezaugarriak

= Bertsoa = Bertsoa zer den azaltzen duen definizio zehatzik ez bada ere, Joxerra Garzia, Andoni Egaña eta Jon Sarasua bertsolari eta adituek euren //Bat-Bateko bertsolaritza// liburuan honela azaltzen dute: "Kantatuz, errimatuz eta neurtuz burutzen den berbaldi bat"

Doinua
Bertsolariek kantatzerako orduan ez dute musika-tresnaren laguntzarik izaten, eta hortaz, Juanito Dorronsorok, orain artean arlo honetan lan gehien egin duen ikertzaileak bertso doinuak hiru kategoriatan sailkatzen ditu: Aipatzekoa da bertsolariak, musika tresnarik gabe kantatzeko, ahots sendoa eta belarri ona beharrezkoa duela. Hala eta guztiz ere, Joxerra Garzia, Andoni Egaña eta Jon Sarasuaren aburuz, "komunikazioaren arrakasta edo porrota ez dago bertsolariaren ahotsaren kalitatearen baitan, aukeraturiko doinuaren eta hura kantatzeko moduaren egokitasunean baizik ".
 * // Usadiozko doinu herrikoiak // : hau da gehien erabiltzen dena
 * // Neurriz paperera datozen doinu berriak //
 * // Propio osatutako doinuak //

Neurria
Bertsoa puntutan zatitzen da eta puntu bakoitzak, neurriaren arabera, silaba-kopuru jakin bat izango du. //B//at-bateko bertsolaritza//// liburuak honako hau dio: "Bertsolariak, bat-batean ari delarik, ez du sekula silaba-kopurua zenbatzen. Hori bai, doinuak eta errimak laxotasun handiagoa izan dezaketen bitartean, neurrian ez dago erdibiderik. Ondo neurtuko dugu edo gaizki ". Bat-bateko bertsolaritzan zortziko handia, zortziko txikia, hamarreko handia eta hamarreko txikia dira sarrien erabiltzen diren neurriak. Zortziko Handia lau puntuko estrofa da. Lerro bakoitietan 10 silaba ditu eta 8, berriz, bikoitietan. Errimak ere azken horietan egin behar izaten dituzte. Zortziko Handia - - - - - - - - - - 10 - - - - - - - - 8 A - - - - - - - - - - 10 - - - - - - - - 8 A - - - - - - - - - - 10 - - - - - - - - 8 A - - - - - - - - - - 10 - - - - - - - - 8 A   Zortziko Txikiak ere lau puntu ditu eta errima lerro bikoitietan doa. Azken hau, batez ere, gai umoretsuetarako erabiltzen da. Baina badira neurri horretan egindako sentimenduzko bertso sortak ere: "triste bizi naiz eta" edo "xarmangarria zira" kasu. Zortziko Txikia - - - - - - - 7 - - - - - - 6A - - - - - - - 7 - - - - - - 6A - - - - - - - 7 - - - - - - 6A - - - - - - - 7 - - - - - - 6A Hamarreko Handiak ere egitura bera du, baina puntu bat gehiagorekin. Bigarren hau egokiagoa izaten da berbaldi luzeagoak aditzera emateko. Hamarreko Handia - - - - - - - - - - 10 - - - - - - - - 8 A - - - - - - - - - - 10 - - - - - - - - 8 A - - - - - - - - - - 10 - - - - - - - - 8 A - - - - - - - - - - 10 - - - - - - - - 8 A - - - - - - - - - - 10 - - - - - - - - 8 A

Azkenik, Hamarreko Txikiak aurrekoaren egitura bera du baina puntu bat eta errima bat erantsita. Hamarreko Txikia - - - - - - - 7 - - - - - - 6A - - - - - - - 7 - - - - - - 6A - - - - - - - 7 - - - - - - 6A - - - - - - - 7 - - - - - - 6A - - - - - - - 7 - - - - - - 6A Neurri hauek ezagunenak edo gehien erabiltzen direnak badira ere, bestelako neurri batzuek tradizio handia dute eta eskerako edo errondarako erabiltzen dira: Kopla handiak eta txikiak, besteak beste. Tradizio handiko neurriak hauek badira ere, egitura berriagoak sortzen ari dira, eta //Bat-bateko bertsolaritza// liburuan azaltzen dutenez, oro har txapelketetan bertan sortuak dira. Liburuaren egileen arabera errima hauetan, "zailtasun teknikoaren gailurra topatu nahi izan da". Bertso luzeagoak izaten dira, errima gehiagorekin noski, eta horrek tupust egiteko arrisku areagotzen du. Hala ere, bidea ondo eginez gero "arrakasta" itzela lortzen dutela ematen dute aditzera //Bat-bateko bertsolaritza// liburuan.

Errima
Adituen liburuaren arabera "askorentzat errimak osatzen du bertsoaren alderdi teknikoaren ardatza". Errima pobreak eta aberatsak bereizten dira. Esaterako //burua// eta //ordua// hitzek errima pobrea osatzen dute, eta, aldiz, //elizan// eta //gerizan// errima aberatsa. Bertsolaritzaren zailtasunik handiena errima-hitz multzo egokia bilatzea da, izan ere, errima-hitza errepikatuz gero, bertsolariak "poto" egin duela esaten da. " Potoa " da, txapelketetan bai epai-mahaiak eta baita publikoak ere gehien zigortzen duten akatsa. Plazako bertso saioetan ez zaio horrenbesteko garrantzirik ematen.

artu hementxe zure orri berriaren edukia.